На основу члана 6. тачка 5. и члана 7. став 1. Закона о финансирању локалне самоуправе ("Службени гласник Републике Србије", број 62/06, 47/11, 93/12, 99/13 - усклађени динарски износ, 125/14 - усклађени динарски износ, 95/15 - усклађени динарски износ, 83/16, 91/16 - усклађени динарски износ, 104/16 - др. закон, 96/17 - усклађени динарски износ, 89/18 - усклађени динарски износ, 95/18-др.закон, 86/19 усклађени динарски износ, 126/20- усклађени динарски износ, 99/21- усклађени динарски износ и 111/21-др.закон), члана 239. став 3. Закона о накнадама за коришћење јавних добара ("Службени гласник РС" број 95/18, 49/19, 86/19- усклађени динарски износ, 156/20-усклађени динарски износ и 15/21-доп.усклађених динарских износа) и члана 60. став 1. тачка19. Статута града Ужица ("Службени лист града Ужица број 4/19), Скупштина града Ужица, на седници одржаној ­­­­­­­­\_­­­­\_\_\_\_\_.12.2022. године, доноси

**Одлуку о изменама и допунама Одлуке о накнадама за коришћење јавних површина за територију града Ужица**

Члан 1.

У Одлуци онакнадама за коришћење јавних површина за територију града Ужица (“Службени лист града Ужица” број 52/18), мења се члан 11. тако да измењен гласи:

„Контролу заузећа или коришћења простора на јавним површинама врше комунална инспекција и комунална милиција града Ужица“.

**Члан 2**.

Мења се члан 12.тако да измењен гласи :

„Ова Одлука ступа на снагу наредног дана од дана објављивања у "Службеном листу града Ужица", а примењује се од 1. јануара 2023. године“.

**Члан 3.**

Мења се Тарифни број 1. тачка 1. таксене тарифе тако да измењена гласи:

„За коришћење простора на јавној површини у пословне и друге сврхе, осим ради продаје штампе, књига и других публикација, производа старих и уметничких заната и домаће радиности, за сваки метар квадратни простора који се користи, утврђује се накнада дневно сразмерно времену коришћења“.

У свему осталом Тарифни број 1. остаје неизмењен.

**Члан 4.**

После тачке 1. Напомене у Тарифном броју 1. додаје се тачка 2. која гласи:

„Надлежни орган јединице локалне самоуправе из тачке 1. ове Напомене доставља примерак одобрења о коришћењу простора на јавној површини органу надлежном за утврђивање, контролу и наплату јавних прихода најдуже у року од 30 дана од дана коначности одобрења, а које садржи следеће податке:

* За правно лице: назив и адресу седишта правног лица, ПИБ и матични број;
* За физичко лице – предузетника: име и презиме, назив радње са адресом, ПИБ, матични број радње, ЈМБГ и адресу становања физичког лица:
* Податке о адреси односно тачној локацији, површини и периоду коришћења простора на јавној површини.

Тачке 2., 3., 4., 5., 6. и 7. постају тачке 3.,4.,5.,6.,7. и 8.“

У свему осталом напомена остаје неизмењена.

**Члан 5.**

Мења се Тарифни број 2. тачка 1. таксене тарифе тако да измењена гласи:

„За коришћење јавне површине за оглашавање за сопствене потребе и за потребе других лица, за сваки метар квадратни простора који се користи, утврђује се накнада дневно сразмерно времену коришћења“.

У свему осталом Тарифни број 2. остаје неизмењен.

**Члан 6.**

После тачке 1. Напомене у Тарифном броју 2. додаје се тачка 2. која гласи:

„Надлежни орган јединице локалне самоуправе из тачке 1. ове Напомене доставља примерак одобрења о коришћењу простора на јавној површини органу надлежном за утврђивање, контролу и наплату јавних прихода најдуже у року од 30 дана од дана коначности одобрења, а које садржи следеће податке:

* За правно лице: назив и адресу седишта правног лица, ПИБ и матични број;
* За физичко лице – предузетника: име и презиме, назив радње са адресом, ПИБ, матични број радње, ЈМБГ и адресу становања физичког лица:
* Податке о адреси односно тачној локацији, површини и периоду коришћења простора на јавној површини.

Тачке 2., 3., 4., 5., 6. и 7. постају тачке 3.,4.,5.,6.,7. и 8.“

**Члан 7.**

Мења се Тарифни број 3. став 1. таксене тарифе тако да измењена гласи:

„ За коришћење јавне површине на основу заузеће грађевинским материјалом и за извођење грађевинских радова и изградњу, за сваки метар квадратни простора који се користи , утврђује се накнада дневно.“

У свему осталом Тарифни број 3. остаје неизмењен.

**Члан 8.**

После тачке 1. Напомене у Тарифном броју 3. , додаје се тачка 2. која гласи:

„Надлежни орган јединице локалне самоуправе из тачке 1. ове Напомене доставља примерак одобрења о коришћењу простора на јавној површини органу надлежном за утврђивање, контролу и наплату јавних прихода најдуже у року од 30 дана од дана коначности одобрења, а које садржи следеће податке:

* За правно лице: назив и адресу седишта правног лица, ПИБ и матични број;
* За физичко лице – предузетника: име и презиме, назив радње са адресом, ПИБ, матични број радње, ЈМБГ и адресу становања физичког лица:
* Податке о адреси односно тачној локацији, површини и периоду коришћења простора на јавној површини, као и прописаном износу накнаде.“

Тачке 2., 3., 4., 5., 6. и 7. постају тачке 3.,4.,5.,6.,7. и 8.“

РЕПУБЛИКА СРБИЈА

ГРАД УЖИЦЕ

СКУПШТИНА ГРАДА

I број 434-17/2022

\_\_\_\_.12.2022.године

ПРЕДСЕДНИК СКУПШТИНЕ

Бранислав Митровић, с.р.

*О б р а з л о ж е њ е*

ПРАВНИ ОСНОВ за доношење ове Одлуке садржан је у члану 6. тачка 5. Закона о финансирању локалне самоутправе („Службени гласник РС“ број 62/06...111/21) по коме јединици локалне самоуправе припадају изворни приходи остварени на њеној територији, између осталих и накнада за коришћење јавних добара у складу са законом и у члану 7. истог Закона по коме стопе изворних прихода, као и начин и мерила за одређивање локалних комуналних такси и накнада утврђује скупштина јединице локалне самоуправе својом одлуком, у складу са законом.

У **члану 1.** Измена и допуна ове Одлуке извршено је усклађивање назива „комунална полиција“ у „комунална милиција“, а у **члану 2**. датум примене Одлуке, од 01.01.2023.године.

У осталим **члановима** **3.-8.**измене су исте за сваки тарифни број, тако да је промењено да се накнада утврђује за сваки метар квадратни, уместо за сваки цео и започети квадратни метар, да би обвезници плаћали накнаду према површини за коју је стечено право коришћења јавне површине, решењем надлежног органа. Према мишљењу Министарства финансија бр. 430-00-00100/2020-04 од 11.5.2020 Законом о накнадама за коришћење јавних добара прописана је основица накнаде за коришћење јавне површине као површина коришћеног простора изражена у метрима квадратним, као и да је висина накнаде утврђена на дневном нивоу по метру квадратном. Из напред наведеног, основицу чини одобрена, односно заузета површина коришћеног простора изражена у метрима квадратним и Законом није дата могућност да се коришћена површина заокружи на први већи цео број. С тим у вези, накнада се утврђује сразмерно одобреној, односно заузетој површини.

У **Напомени после тачке 1*.* броја 1**. додата је тачка 2. којом се уређује рок до када надлежни орган који издаје одобрење о коришћењу простора на јавној површини доставља то одобрење органу надлежном за утврђивење, контролу и наплату јавних прихода, као и које податке обавезно садржи то одобрење.

Такође, ова измена се односи и на **Напомену после тачке 1 . Тарифног броја 2**. као и **Напомену после тачке** **1. Тарифног броја 3**.

У осталим члановима и Тарифним бројевима ове Одлуке нема измена.